open-index/open-wikipedia-markdown huggingface dataset:
Kungliga Akademien för de fria konsterna

**Kungliga Akademien för de fria konsterna** (*Konstakademien*) i Stockholm er en institusjon til fremme av kunst (bildende kunst og skulptur) og arkitektur i Sverige. De deler ut stipendier, arrangerer utstillinger og forelesninger.

Inntil 1978 var Konstakademien forbundet med Kungliga Konsthögskolan. Kunsthøgskolen ble underlagt Högskoleverket som andre høyskoler, og flyttet til egne lokaler på Skeppsholmen. Konstakademien er en egen institusjon, og har fått tilbake en friere stilling. 

Konstakademien ble opprettet i 1735, da tenkt som et undervisningssted. Visjonen om et akademi etter fransk mønster, som møtested for kunstnere og kunstkjennere, ble realisert i 1768. Det første møtet av denne typen ble holdt dette året, og kong Gustav III skrev de første statuttene i 1773. Det sene 1700-tallet regnes som akademiets gullalder. Akademiet fikk sitt nåværende navn i 1810. I 1864 ble akademiet åpnet for kvinner, og i 1780 flyttet man til eget hus i Fredsgatan 12, donert av Gerhard Meyer (1704-1784). Meyers navn er bevart i Kungl. Konsthögskolans  kjælenavn *Mejan*, som også er navn på skolens studentgalleri. 

Akademiets medlemmer velges inn for livstid. Man har både ordinære medlemmer, æresmedlemmer og utenlandske medlemmer.

## Referanser


## Eksterne lenker
*
Agethorst

**Agethorst** er en kommune i kretsen Steinburg i Schleswig-Holstein, Tyskland. Agethorst hører under Schenefelds amt.

## Referanser


## Eksterne lenker
*
E3 Saxo Bank Classic

**E3 Harelbeke** (også kalt **E3 Prijs Vlaanderen-Harelbeke**) er et éndags semiklassiker sykkelritt som foregår i Flandern. Rittet starter og ender i Harelbeke og går over rundt 210 kilometer. Rittet foregår en lørdag i mars og markerer starten av den flamske sykkeluken som fortsetter med Gent-Wevelgem søndag og etapperittet Driedaagse van De Panne i midtuken før det kulminerer med Flandern rundt påfølgende søndag.

Rittet er oppkalt etter motorveien E3 (nå A14).

Fra 2012 fikk rittet WorldTour-status, og ble flyttet til fredag.

## Vinnere

## Referanser


## Eksterne lenker
* 
*  E3 Prijs Vlaanderen – Harelbeke : presentation and medal winners (2012–) på www.The-Sports.org
*  E3 Prijs Vlaanderen : presentation and medal winners (1958–2011) på www.The-Sports.org
Thomas Rønning

**Thomas Rønning** er navnet til flere personer:

* Thomas Rønning (f. 1985), fotballspiller for Ranheim.
* Thomas Rønning (f. 1980), fotballspiller for Melbo.
Álvaro Cunhal

**Álvaro Cunhal** (født 10. november 1913 i Coimbra, død 13. juni 2005 i Lisboa) var en portugisisk politiker. Han meldte seg inn i kommunistpartiet i Portugal i 1931. 

Det var ulovlig å være med i kommunist-partiet og han ble derfor satt i fengsel i 1937. Han slapp ut av fengsel året etter. Fra 1949 til 1960 var han igjen fengslet, men han stakk av fra fengselet i 1960 og rømte fra landet.

Cunhal levde 14 år i eksil blant annet i Paris og Moskva. I 1974 var det et nytt militærkupp i Portugal, og arbeidet med demokratiske reformer ble innledet. I 1974 vendte han tilbake til Portugal.

## Referanser
Castelo Branco (distrikt)

**Castelo Branco** er et distrikt øst i det sentrale Portugal. Hovedstad i distriktet er Castelo Branco.

## Concelhos
Distriktet, som fram til 1976 var en del av den tidligere provinsen *Beira Baixa*, er delt inn i 11 *concelhos* (kommuner).

*  Belmonte
*  Castelo Branco 
*  Covilhã 
*  Fundão
*  Idanha-a-Nova
*  Oleiros
*  Penamacor
*  Proença-a-Nova
*  Sertã
*  Vila de Rei
*  Vila Velha de Ródão

## Referanser


## Eksterne lenker
*
Kronprinsesse Märtha Kyst

**Kronprinsesse Märtha Kyst** er en kyststrekning i Dronning Maud Land i Antarktis, beliggende mellom 20° vest og Trolltunga ved 0° 30' øst og oppkalt etter kronprinsesse Märtha. Kronprinsesse Märtha Kyst grenser til Coats Land i vest og Prinsesse Astrid Kyst i øst.

Kystlandet ble utforsket av den tredje Norvegia-ekspedisjonen i 1930 og navngitt etter medlemmer av den norske kongefamilien. Fram til 1973 ble utstrekningen av Kronprinsesse Märtha Kyst definert som mellom 20° vest og 5° øst.

## Referanser




## Eksterne lenker
*
Kit Carson

**Kit Carson** (1809–1868) var en amerikansk pelsjeger (Mountain Man), nybygger, utforsker og general. 

## Liv og virke
### Bakgrunn
Han stakk av hjemmefra da han var 15 år gammel. I 1826 ble Carson med et vogntog mot vest langs Santa Fe Trail. Her tok han videre nord opp til Taos, og der arbeidet han som kokk.

### Mountain Man
Mellom 1828 og 1840 brukte han Taos som en base for sine mange ekspedidjoner i fjellene som blant annet gikk til Californias Sierra Nevada og Rocky Mountains.

I 1842 dro Carson til Missouri, hvor han møtte John C. Frémont på en floddamper på Missouri River. De følgende årene var han også guide til ekspedisjoner mot Oregon, California og en del av Rocky Mountains.

### Folkehelt

Carson ble en amerikansk folkehelt allerede som veiviser for Fremonts oppdagelsesreiser, og fungerte snart som helt i oppdiktede historier som ble publiseres i østkystens billiglitteratur. Han spilte også en mindre rolle i California under den meksikanske krigen. Senere ble han rancheier i New Mexico, og da den amerikanske borgerkrigen brøt ut var han indianeragent for navajoindianerne.

### Navajoopprøret
Navajorene forsøkte å dra fordel av at den regulære amerikanske armé var trukket tilbake fra territoriet og gikk til opprør for å vinne tilbake sine forne rettigheter og sin forne livsstil utenfor reservatenes trange grenser. Carson ble konstituert som oberst og sjef for et frivillig kavalleriregiment i 1861. Hans oppdrag var å føre navajoene til Bosque Redondo-reservatet. Da navajoene nektet, begynte Carson en økonomisk krigføring, som gikk ut på å ødelegge deres buskap og deres avlinger. Hans styrker angrep også navajobyer og drepte mennesker som ikke rakk å flykte unna. Krigføringen tvang navajoene til å vende tilbake til reservatet. Han fikk dem til å gå fra Arizona til Fort Sumner i New Mexico. Denne lange vandreturen på 480 km er også kjent som «The Long Walk».  I 1864 hadde omkring 8000 navajoer vendt tilbake, mens like mange fortsatt befant seg utenfor.

### Brigadegeneral
For sin innsats ble Carson tildelt brigadegenerals «navn, heder og verdighet» i 1865. Han var trolig den eneste høyere offiser i den amerikanske armé som ikke kunne lese eller skrive annet enn sitt eget navn. I 1866 flyttet han til Colorado, der han fikk kommandoen over Fort Garland.

## Ettermæle
Byen Carson City i delstaten Nevada er oppkalt etter ham, likesom byen Kit Carson i delstaten California.

## Referanser


## Litteratur
* 
* Cleland, Robert Glass (1950). *This Reckless Breed of Men: The Trappers and Fur Traders of the Southwest*. New York City: Knopf.
* 
* 
* Reidhead, S.J. "Kit Carson: The Legendary Frontiersman Remains an American Hero" HistoryNet.com June 12, 2006
* 
* 
* Roberts, S. A., Roberts, C. A., & Chilton, K. (2004). *A history of New Mexico*. Albuquerque: University of New Mexico Press.
* 

## Eksterne lenker
*
Kris Stadsgaard

**Kris Stadsgaard** (født 1985) er en dansk tidligere fotballspiller. Han er sønnen av den danske dommeren Knud Stadsgaard. 
Stadsgaard er beskrevet som en rask midtstopper som er god på hodet og som er flink til å lese spillet.

## Klubbkarriere

### Nordsjælland
Han debuterte for FC Nordsjælland i 2002-2003-sesongen. Han klarte å spille seg inn på laget i 2004-2005-sesongen, men skadeproblemer gjorde at de neste to sesongene ble et mareritt. Det var derfor overraskende da Reggina før 2007-2008-sesongen kjøpte ham for ca. kr. 12 millioner.

### Reggina
Han ble aldri noe førstevalg i Italia, og kom på kant med klubbledelsen etter å ha nektet utleie. Den norske klubben Rosenborg la merke til det og kjøpte ham 29. mars 2008 for ca. 4 millioner kr.

### Rosenborg
Stadsgaard gjorde sin debut som innbytter for Rosenborg borte mot Strømsgodset, et oppgjør som endte med 3-2 tap.

### Málaga
Den 31 August 2010 signerte han en fire-års kontrakt med Málaga. Han debuterte den 12. september 2010 mot Zaragoza. Stadsgaard scoret sitt første offisielle la liga mål 16.10.2010 mot Real Madrid, Málaga tapte kampen 1-4.

### FC København
I januar 2012 ble kontrakten med Málaga terminert og han var klubbløs noen dager. Interessen var stor både fra Rosenborg Ballklub, FC København og flere mindre spanske klubber.

Han ble klar for FC København den 25. januar 2012. Han skrev under på en kontrakt ut 2016-sesongen.

## Landslagskarriere
I 2005 spilte Stadsgaard to kamper for det danske U20-landslaget.

Den 12. august 2009 debuterte han for  i en vennskapskamp mot . Det var ikke den beste debutkampen da han hadde skyld i Chiles andre mål.

## Referanser


## Eksterne lenker
* 
* Spillerprofil på RBK.no
* Spillerprofil på RBKweb.no
Prinsesse Astrid Kyst

**Prinsesse Astrid Kyst** er en kyststrekning i Dronning Maud Land i Antarktis, oppkalt etter prinsesse Astrid. Det var opprinnelig en betegnelse for området beliggende mellom 5 og 20° øst. I 1973 ble områdets utstrekning omdefinert til å strekke seg fra Trolltunga ved nullmeridianen til Sedovodden ved 14° øst. Prinsesse Astrid Kyst grenser til Kronprinsesse Märtha Kyst i vest og Prinsesse Ragnhild Kyst i øst.

Kystlandet ble utforsket av Norvegia-ekspedisjonen i 1931 av hvalkokeriet «New Sevilla» og ble senere navngitt etter medlemmer av den norske kongefamilien. Vest for Prinsesse Astrid Kyst ligger Kronprinsesse Märtha Kyst, og til øst ligger Prinsesse Ragnhild Kyst.

Flere land opererer forskningsstasjoner i dette området.

## Se også
*Dronning Maud Lands historie

## Referanser


## Eksterne lenker
*
Communication Breakdown

**«Communication Breakdown»** er den syvende låten på debutalbumet til Led Zeppelin, *[[Led Zeppelin (album)|Led Zeppelin]]*, utgitt på Atlantic Records i 1969. Den krediteres til Jimmy Page, John Paul Jones og John Bonham, men Robert Plant var også med på å skrive låten. Han kunne ikke krediteres grunnet en tidligere kontrakt som ikke var utløpt.  

Det er også en av ytterst få sanger av bandet som har blitt sluppet som singel. Den har et meget raskt gitarspill og bærer spor av tidlig heavy metal. Sangen er ganske kort i forhold til det Led Zeppelin vanligvis lagde, med en lengde på 2:27. Den inneholder også en kjapp gitarsolo av Page. De spilte den en del på konserter, særlig i de første årene i karrieren deres. 

Det er også en av få sanger som Page sang backingvokal på.

## Personell
*Jimmy Page – gitar
*Robert Plant – vokal
*John Paul Jones – bass
*John Bonham – trommer

## Andre versjoner
Sangen har blitt covret flere ganger, blant annet av disse artistene:
* Iron Maiden på *[[Eddie's Archive]]*
* The Flaming Lips på *[[Finally the Punk Rockers Are Taking Acid]]*
* Jason Bonham på *[[In the Name of My Father - The Zepset]]*
* Jeff Healey Band på *[[Cover To Cover]]*
VM i ishockey for menn 2008 (toppdivisjonen)

**[[Ishockey-VM|Verdensmesterskapet i ishockey]] i [[2008]]**, det 72. verdensmesterskapet i ishockey ble arrangert i Canada. Kampene ble spilt i Quebec og Halifax i perioden 1.-18. mai.

Turneringen ble delt mellom to byer og to ishockeyhaller. I Halifax Metro Centre (10&nbsp;595 tilskuerplasser), Halifax, Nova Scotia ble det spilt 24 gruppekamper (herunder Canadas gruppekamper) samt to kvartfinaler. Halifax var også vertsby for junior-VM 2003 og VM 2004 for kvinner. De siste 30 gruppekamper, de to siste kvartfinaler, semifinalene, bronsekampen og finalen ble spilt i Colisée Pepsi (15&nbsp;750 plasser), Québec, Québec.

Norge deltok i gruppe C, og tok seg helt frem til kvartfinalespill for første gang i historien.

I forbindelse med mesterskapet feiret man IIHFs 100-årsjubileum og byen Québecs 400-årsjubileum.

Den canadiske spilleren Dany Heatley ble kåret til den mest verdifulle spilleren (Most Valuable Player). 

VMs stjernelag ble:
* Målvakt: Jevgenij Nabokov (Russland)
* Backer: Mike Green (Canada) og Tomas Kaberle (Tsjekkia)
* Løpere: Dany Heatley (Canada), Aleksander Ovetsjkin (Russland) og Rick Nash (Canada). 

## VM

### Innledende runde

De tre beste lag fra hver gruppe går videre til mellomrunden, mens det dårligste lag fra hver gruppe fortsetter i nedrykningskampene.

## Gruppe A

### Tabell gruppe A

## Gruppe B

### Tabell gruppe B

## Gruppe C

### Tabell gruppe C

* Finland, Norge og Tyskland til mellomrunden.

## Gruppe D

### Tabell gruppe D

## Gruppe E
De tre beste lagene fra gruppe A og D spiller mellomrunden i gruppe E. Lagene tar med seg resultatene innbyrdes mot de lag som spiller i gruppen. De fire beste lagene går videre til kvartfinale.

### Tabell gruppe E

## Gruppe F
De tre beste lagene fra gruppe B og C spiller mellomrunden i gruppe F. Lagene tar med seg resultatene innbyrdes mot de lag som spiller i gruppen. De fire beste lagene går videre til kvartfinale.

Et av Finlands mål i kampen mot USA den 11. mai ble feilaktig godkjent av de russiske dommerne.  

### Tabell gruppe F

## Kvartfinaler

## Semifinaler

## Bronsefinale

## Finale

## Sluttplassering

## Norges lag
::*Se også*: Norges herrelandslag i ishockey

* Målvakter: Pål Grotnes, André Lysenstøen, Ruben Smith. 
* 1. rekke: Anders Myrvold, Mats Trygg – Mats Zuccarello Aasen, Mads Hansen, Per-Åge Skrøder. 
* 2. rekke: Tommy Jakobsen, Jonas Holøs – Lars Erik Spets, Anders Bastiansen og Mathis Olimb. 
* 3. rekke: Juha Kaunismäki, Henrik Ødegaard – Martin Røymark, Morten Ask, Marius Holtet. 
* 4. rekke: Kristian Forsberg, Mats Frøshaug, Kjell Richard Nygård.

## Referanser
Castel Gandolfo

**Castel Gandolfo** (også skrevet **Castelgandolfo**) er en by i Italia, og ligger 25&nbsp;km fra Roma. I denne byen er sommerresidensen til paven. Sommerresidensen er et ekstraterritorialt område som er del av Vatikanstaten, men det er kun noen kart som viser dette med riksgrenser rundt palasset. Palasset ble ervervet av pave Klemens VIII i 1596 og ombygd under pave Urban VIII fra 1624 til 1629.

I 1930 flyttet Vatikanets stjerneobservatorium ut fra Vatikanet og hit, ettersom lysforurensningen fra storbyen Roma gjorde det århundregamle anlegget i Vatikanhavene (som først begynte i 1578) lite brukbart. Det er i besittelse av to teleskoper fra 1950-årene som i mellomtiden er blitt foreldet. Dette og den urene luften i Roma og omegn har medført at institusjonen i 1981 flyttet meget av sin virksomhet til Arizona i USA.

I siste del av annen verdenskrig ble Vatikanets område i Castel Gandolfo, som omfatter 55 hektar, ett av flere vatikanske områder som tjente som tilfluktssteder for romerske jøder som stod i fare for deportasjon til nazistiske dødsleirer.

## Befolkningsutvikling

## Se også
* Alba Longa, den mulige antikke opprinnelsen til Castel Gandolfo.
## Referanser


## Eksterne lenker
*
Prinsesse Ragnhild Kyst

**Prinsesse Ragnhild Kyst** er en kyststrekning i Dronning Maud Land i Antarktis, beliggende mellom Sedovodden og bunnen av Vestvika på vestsiden av Riiser-Larsenhalvøya og oppkalt etter prinsesse Ragnhild. Prinsesse Ragnhild Kyst grenser til Prinsesse Astrid Kyst i vest og Prins Harald Kyst i øst.

Kystlandet ble utforsket av den fjerde Norvegia-ekspedisjonen i 1931 da Hjalmar Riiser-Larsen og Nils Larsen utforsket landet fra fly. Kysten ble senere navngitt etter medlemmer av den norske kongefamilien.

Fram til 1973 ble utstrekningen av Prinsesse Ragnhild Kyst definert som mellom 20° og 34° østlig lengdegrad.

## Referanser




## Eksterne lenker
*
Prins Harald Kyst

**Prins Harald Kyst** er en kyststrekning i Dronning Maud Land i Antarktis, beliggende mellom bunnen av Vestvika på vestsiden av Riiser-Larsenhalvøya og Shirasebreen og oppkalt etter prins Harald. Prins Harald Kyst grenser til Prinsesse Ragnhild Kyst i vest og Kronprins Olav Kyst i øst.

Kystlandet ble utforsket av Thorshavnekspedisjonen ledet av Lars Christensen i 1936&ndash;1937. Landet ble da kartlagt fra fly av Viggo Widerøe. Kystene i området ble navngitt etter medlemmer av den norske kongefamilien.

Inntil 1973 var utstrekningen av Prins Harald Kyst definert som mellom 34° og 40° grader øst.

## Referanser




## Eksterne lenker
*
Calabar

**Calabar** er en by i Nigeria, den er administrasjonssenter for delstaten Cross River. Det er blitt bygd flere høyskoler og universiteter i byen. Nærinsglivet består av produksjon av gummi, tømmer og sement. Calabar er også en viktig havneby, og det meste av gummien som blir produsert i byen blir eksportert fra denne havnen.

## Eksterne lenker
*
Kronprins Olav Kyst

**Kronprins Olav Kyst** er en kyststrekning i Dronning Maud Land i Antarktis, beliggende mellom Shirasebreen innerst i Lützow-Holmbukta (om lag 39° øst) og 45° øst og oppkalt etter kronprins Olav. Kronprins Olav Kyst grenser til Prins Harald Kyst i vest og Enderby Land i øst.

Kystlandet ble utforsket av norske ekspedisjoner på 1930-tallet og navngitt etter medlemmer av den norske kongefamilien. Fram til 1973 ble den vestlige utstrkningen av Kronprins Olav Kyst definert ved 40° øst.

## Referanser




## Eksterne lenker
*
Sandnesfjorden

**Sandnesfjorden** er en fjord i Risør kommune i Aust-Agder. Innløpet til fjorden ligger like sør for selve Risør, og fjorden strekker seg 10 kilometer vestover til Laget (Tvedestrand) innerst i fjorden. Ved Laget munner Vegårvassdraget ut i fjorden. Midtveis inne i fjorden, på sørsiden, ligger tettstedet Sandnes, som har gitt navn til fjorden.

Rundt 8 kilometer inn i fjorden strekker Avreidkilen seg 2 kilometer nordover. Innløpet til denne fjordarmen er svært trangt, bare rundt 50 meter bredt. Over dette går Laget bru på fylkesvei 411. 

## Holmer i fjorden
*Saltbuholmen – ligger innerst. Her lagde man salt i en liten bu. På 2000-tallet blir Saltbuholmen kun brukt som badeplass, og på Sankt Hansaften blir det arrangert grillfest der.
*Laukvikholmen – ligger helt inntil land, og når det er lavvann kan man spasere fra land og over til holmen.
*Langholmen – den lengste av holmene i Sandnesfjorden. Den ligger nærmere Viddefjell enn de andre holmene. Langs med holmen, på Sandnessiden, ligger det en lang og veldig dyp renne som kalles Langholmrenna.  
*Bukkholmen – ligger ganske nær Langholmen, og har trolig fått navnet på grunn av at den ligner på et geitehode.
*Lille Furuøya – ligger rett ved Sildvika.
*Store Furuøya – ligger midt i havgapet, og foran Lille Forrøya.

## Referanser
Emomalii Rahmon

**Emomalii Rahmon** (tadsjikisk: **Эмомалии Раҳмон** eller **امامعلی رحمان**) (født 1952) er en tadsjikisk politiker. Han har vært statsoverhode siden 1992 og Tadsjikistans president siden 1994. Han representerer Folkets demokratiske parti i Tadsjikistan, HDKT. 

## Veien til makten
Han ble født inn i en bondefamilie i Dangara, som ligger i Kulob oblast, i dag en del av Khatlon-provinsen. Som apparatsjik (funksjonær i kommunistpartiet) som jobbet seg opp gjennom nomenklaturaen, var hans første kilde til makt stillingen som formann i den kollektive, statseide gården i hjembyen Dangara. 

I 1990 ble han valgt inn som folkerepresentant i Tadsjikistans høyesterett. President Rahmon Nabiyev fratrådte sin stilling i august 1992, fordi han fryktet for sitt liv under de store protestene mot regjeringen. Akbarsho Iskandarov, som var talsmann for Sovjetunionen, tok over som fungerende president, men trakk seg i november i et forsøk på å redusere uroen i befolkningen. Rahmonov var da talsmann for parlamentet, og tok over som regjeringssjef. 

6. november 1994 ble Rahmonov valgt til den nyetablerte stillingen som president for Tadsjikistan, og ble tatt i ed 16. november. Etter en grunnlovsendring ble han gjenvalgt 6. november 1999, med 97 % av stemmene. Presidentperioden var da satt til 7 år. 22. juni 2003 vant han en folkeavstemning, der det ble besluttet at presidenten skal kunne stille til gjenvalg to ganger etter en presidentperiode. Opposisjonen hevder at dette grunnlovstillegget var så skjult at det grenset til valgfusk. 

6. november 2006 ble Rahmonov gjenvalgt som president, med ca. 79% av stemmene. 

Rahmonov overlevde i april 2007 et attentatforsøk i Khujand, og har også stått imot to forsøk på statskupp; i august 1997 og november 1998. 

Han er gift med Azizmo Asadullayeva, og sammen har de ni barn.

## Navnebyttet
I mars 2007 ble det rapportert at Rahmonov hadde byttet etternavn til Rahmon. Han fjernet m.a.o. endingen *-ov*, som er en russisk ending som ble lagt til fedres fornavn i Russland, for å danne gutters etternavn. Han oppfordret samtidig andre tadsjikere til å følge hans eksempel, for å gjenfinne sine kulturelle og nasjonale røtter. Presidentskapets offisielle nettsted brukte konsekvent navnet *Eomali Rahmonov* fram til 20. mars 2007, men *Emomalii Rahmon* etter denne datoen, uten at de oppgir noen grunn til endringen.  

Den ekstra *i*en på slutten av fornavnet er en persisk endelse som gjør at navnet betyr "Emomali *fra* Rahmon". 

## Rahmon og tadsjikisk kultur
Rahmon overtalte UNESCO til å erklære året 2002&ndash;04 til å være det tredje tusenåret etter Zarathustras fødsel. I sin bok, *The Tajiks in the Mirror of History*, påstår han også at Zarathustra var en tadsjiker fra Baktria. Han skriver:

Rahmon er sunnimuslim, og foretok hajj ved å reise til Mekka i mars 1997. Han har oppfordret til tettere bånd til andre muslimske land i regionen, særlig de persisktalende landene Iran og Afghanistan.
## Referanser

## Eksterne lenker
* 
* Tadsjikistans ambassade i USA
String Sisters

**String Sisters** er en internasjonal folkemusikkgruppe bestående av seks kvinnelige felespillere fra forskjellige land. Alle medlemmene er etablerte utøvere innen folkemusikk i sitt hjemland. De spiller musikk inspirert av nordiske og keltiske tradisjoner. I tillegg til de kvinnelige felespillerne har de med seg en kvartett av piano, gitar, bass og trommer. 

De to første gangene gruppen spilte sammen var under den skotske musikkfestivalen Celtic Connections, i 2000 og 2001. Siden spilte de ikke sammen før de høsten 2005 når de var på en større turne i Norge. Siden har String Sisters spilt sammen ved flere anledninger. Bandet gjennomførte en UK-turné i 2018 som begynte med Orkney Folk Festival, og fortsatte med i Inverness, Edinburgh og London. 

Turneen i 2005 resulterte i livealbumet og DVD, *Live,* som ble tatt opp i Drammens Teater og utgitt på Grappa i 2007, albumet kom på Grammy-listen. Et nytt album, *Between Wind And Water*, ble spilt inn på Shetland i 2017 og utgitt i januar 2018. 

## Medlemmer
* Catriona MacDonald (Shetland): fele 
* Annbjørg Lien (Norge): hardingfele 
* Emma Härdelin (Sverige): fele og vokal
* Mairéad Ní Mhaonaigh  (Irland): fele og vokal 
* Liz Knowles (USA): fele
* Liz Carroll (USA): fele

### Backingband
*  (Skottland): perkusjon
*  (Skottland): piano 
* Tore Bruvoll (Norge): gitar
*  (Skottland): kontrabass

## Album og DVD

### Live album

* 2007 — *[[Live (String Sisters)|Live]]*

### Studio album

* 2018 — *[[Between Wind and Water]]* 

### Live DVD

* 2007 — *[[Live (String Sisters)|Live]]*

## Referanser


## Eksterne lenker
* 
*  Hjemmeside
Rimini Calcio FC

**AC Rimini 1912** er en italiensk fotballklubb fra Rimini, Emilia-Romagna. Klubben ble grunnlagt i 1912, og spiller i Serie B, etter å ha vunnet Serie C1/B i 2004/05 sesongen. Rimini spiller hjemmekampene sine på Stadio Romeo Neri.

## Historie
Klubben ble grunnlagt i 1912, som **Libertas Rimini**. De tok i bruk de kjente røde og hvite draktene på 1920-tallet. I 1930 åpnet Stadio Romeo Neri, som fremdeles brukes av klubben. I 1938 skiftet klubben navn til **Rimini Calcio FC**.

### Liga
Rimini har spilt mye i regionale serier, og Serie C siden de startet opp i 1912. Rimini rykket ikke opp i Serie B før i 1976.

På slutten av 1970-tallet spilte Rimini tre sesonger i Serie B, før de rykket ned til Serie C i 1978-79 sesongen, men rykket opp igjen sesongen etter. I 1981/82 sesongen rykket klubben igjen ned til Serie C, men denne gangen greide de ikke å rykke direkte opp igjen. Rimini ble værende i Serie C i 24 år. På ett tidspunkt var de så langt nede som i Serie C2/C.

I 2004/05 sesongen rykket de opp til Serie B igjen.

### Nyere tider
Den 9. september 2006 fikk Rimini stor omtale i italiensk presse ettersom de greide å spille 1-1 mot Juventus. Juventus ledet 1-0, og Rimini fikk en mann utvist rett etterpå, men de greide å score gjennom Adrián Ricchiuti.

## Kjente spillere
*  Ahmed Barusso
*  Matteo Brighi
*  Cristiano Doni 
*  Zlatan Muslimović
*  Daniele Zoratto
*  Digão
*  Jeda

## Kjente trenre
*  Helenio Herrera
*  Arrigo Sacchi

## Eksterne lenker
*
Hilmarprisen

**Hilmarprisen** eller **Hilmar Alexandersens musikkpris** deles ut til minne om folkemusikeren Hilmar Alexandersen, i et samarbeid mellom Steinkjer kommune og Nord-Trøndelag fylkeskommune. Prisen tildeles for fremme av interesse for folkemusikk. Prisen «gis utøvere som «har vist spesielle evner i framførelsen av norsk tradisjonsmusikk, eller til personer som har skapt ny musikk innen denne genren», heter det i prisens statutter. Prisen ble delt ut første gang i 1991, og ble delt ut med ujevne mellomrom de første årene. Siden 2003 er den blitt delt ut årlig under Hilmar Alexandersens folkemusikkfestival. Prisvinner mottar 10.000 kroner samt et originaldesignet diplom.

## Prismottakerne
* 1991 – Susanne Lundeng
* 1992 – Knut Hamre
* 1993 – Leif Inge Schjølberg
* 1995 – Hans W. Brimi
* 1999 – Sven Nyhus
* 2003 – Petter Andreas Røstad kvartett
* 2004 – Geir Egil Larsen
* 2005 – Majorstuen
* 2006 – Annbjørg Lien
* 2007 – Knut Buen
* 2008 – Gunnar Stubseid
* 2009 – Martin Myhr
* 2010 – Kirsten Bråten Berg
* 2011 – Einar Olav Larsen
* 2012 – Sigrid Moldestad
* 2013 – Arne M. Sølvberg
* 2014 – Gjermund Larsen
* 2015 – Frode Fjellheim
* 2016 – Steinar Ofsdal
* 2017 – Ingebjørg Bratland
* 2018 – Ragnhild Hemsing
* 2019 – John Pål Inderberg
* 2020 – Vegar Vårdal
* 2021 – Tuva Syvertsen
* 2022 – Marja Mortensson
* 2023 – Berit Opheim
* 2024 – Henning Sommerro
* 2025 – Sigurd Johan Heide

## Referanser
Nita Kapoor

**Nita Kapoor** (født 1956) er en indisk-norsk Ap-politiker, og NRK-leder.

Kapoor flyttet til Norge i 1967, og har utdannelse fra Universitetet i Oslo (1979) og BI (1987). Hun var politisk rådgiver for kulturminister Turid Birkeland i regjeringen Jagland 1996–1997. Fra 1998 til 2000 var hun informasjonsdirektør i NSB BA. Fra 2004 var hun kultursjef i NRK. I august 2009 tiltrådte hun som direktør i Fredskorpset.

I 2017 ble hun ansatt som direktør for Den internasjonale sommerskole ved Universitetet i Oslo.

## Referanser


## Eksterne lenker
* 
*  
* kvinnebasen.no: CV
* Thorbjørn Jaglands regjering 1996–1997
Glenn U. Halvorsen

**Glenn Ulrik Halvorsen** (født 21. april 1968 i Tønsberg) er en norsk musiker og komponist som siden 1987 har vært i Demanding Treasure. Før dette var han med i Chop Chop (1986) og Delicate Minds (1984–85). Halvorsen har siden begynnelsen av 1980-tallet traktert bass, gitar, trommer, synth.  Han startet opp med rytmer og instrumentene: trommer og bass. Glenn U. Halvorsen var knyttet til  break dance miljøet i begynnelsen av 1980-tallet i Tønsberg.

## Referanser
CDU/CSU

**CDU/CSU** alternativt «Unionspartiene» eller bare *Die Union* («Unionen»), er samarbeidet mellom de to tyske kristendemokratiske søsterpartiene Christlich Demokratische Union (CDU) og Christlich-Soziale Union (CSU).

CDU finnes som delstatsparti i 15 av Tysklands 16 delstater, mens CSUs virksomhet er begrenset til delstaten Bayern. Partiene stiller aldri til valg mot hverandre. Partiene har siden 1949 med unntak for noen få uker i 1976, hatt en avtale om fraksjonsfellesskap i Forbundsdagen. Ved valgene til Forbundsdagen stiller de en felles kandidat til embetet som forbundskansler.

## Historie

### Samarbeidsrådet CDU/CSU
I desember 1946 møttes Tysklands kristendemokratiske partigrupperinger i Bad Godesberg og dannet et samarbeidsutvalg for okkupasjonssonene (*Zonenverbindungsausschuss*) med sekretariat i Frankfurt am Main. Formålet var å samle alle delstatspartiene til et nasjonalt møte. Konrad Adenauer som var leder av CDU i den britiske okkupasjonssonen, ble gitt oppdraget å samarbeide med Det allierte kontrollrådet om et samlet parti.

Da det likevel ikke lyktes å bli enige om hverken sammenslåing, et felles program eller kandidater, ble det i steden etablert et samarbeidsråd (Arbeitsgemeinschaft) for CDU og CSU. I 1948 forlot Øst-CDU som arbeidet i den sovjetiske okkupasjonssonen samarbeidet. Styret i samarbeidsrådet som besto av Konrad Adenauer, Friedrich Holzapfel, Hugo Hickmann, Jakob Kaiser, Erich Köhler, Ernst Lemmer, Josef Müller, og  senere Peter Altmeier var i virksomhet til 1950. På landsmøtet 20.–21. oktober 1950 ble et nasjonalt CDU endelig etablert, men da uten CSU.

### Oppsigelse av fraksjonssamarbeidet i 1976
Slagordet *[[Det fjerde partiet]]* hadde helt fra fra 1960-årene vært yttrykk for ønsket om å etablere et landsdekkende borgerlig-konservativt parti til høyre for CDU/CSU. De to andre store partiene i Tyskland var da SPD og FDP. I et hemmelig møte i Kreuth i Bayern 19. november 1976, vedtok CSU med knapt flertall å oppheve samarbeidet med CSU i Forbundsdagen. Dermed kunne CSU bli landsdekkende, parallelt med CDU. Etter forhandlinger fant partiene den 12. desember 1976 likevel tilbake til samarbeidet.

### Samlede valgresultater

## Ledere for CDU/CSU-fraksjonen i Forbundsdagen
* 1949–1955: Heinrich von Brentano di Tremezzo
* 1955–1961: Heinrich Krone
* 1961–1964: Heinrich von Brentano di Tremezzo
* 1964–1973: Rainer Barzel
* 1973–1976: Karl Carstens
* 1976–1982: Helmut Kohl
* 1982–1991: Alfred Dregger
* 1991–2000: Wolfgang Schäuble
* 2000–2002: Friedrich Merz
* 2002–2005: Angela Merkel
* 2005–2018: Volker Kauder
* 2018–2022: Ralph Brinkhaus
* 2022–sittende: Friedrich Merz

## Referanser


## Eksterne lenker
* 
*
Fatma Bhanji Jynge

**Fatma Karmali Bhanji Jynge** (født 29. november 1945 i Dar-es-Salaam, død 16. juli 2019 på Hamar) var en norsk arkitekt og politiker med opphav i Tanzania.

Hun var utdannet sivilarkitekt og studerte ved University of East Africa, Nairobi University, University of Liverpool, School of Arcitects, Forsvarets høgskole og Handelshøyskolen BI. Hennes seneste stilling var som spesialrådgiver i Husbanken. Hun var tidligere kvalitetsdirektør i Husbanken. I 2009 var hun ansatt i bydel Grorud i forbindelse med Groruddalsatsingen, der hun var prosjektleder for langsiktig utvikling av Romsås senter og senterområde. Før dette var hun blant annet prosjektdirektør for Forsvarets relokalisering og utbygging på Gardermoen, og regiondirektør i Forsvarets Bygningstjeneste.

I 2001 var hun direktør i Hedmark Næringspark. Næringsparken ble etablert i 1999, men gravejournalistikk utført av Hamar Arbeiderblad avdekket at prosjektet var et luftslott, og at det var en rekke problematiske forhold knyttet til aksjeselskapet, som var eid av Hedmark fylkeskommune og Stange kommune med like stor eierandel på hver. Journalistenes avdekking førte til at styrets leder trakk seg, øvrige styremedlemmer gjorde det samme, og Jynge ble oppsagt. Deretter ble aksjeselskapet avviklet og næringsparken solgt til private.

Fra 1977 til 1982 var Fatma Jynge ansatt ved et arkitektkontor på Sortland.

## Statssekretær
Fatma Jynge var Aps første statssekretær med innvandrerbakgrunn. Hun var i 2000 statssekretær i Kommunaldepartementet med blant annet ansvar for byggesakene. Hun gikk av etter en uke, da det kort etter tiltredelsen ble kjent at hun blant annet hadde ominnredet en garasje til hytte uten nødvendig tillatelse, og likeledes gjort om deler av en låve til kontor og kjøkken uten å ha innhentet de nødvendige offentlige tillatelsene.

## Priser og utmerkelser
I 1996 mottok Fatma Jynge YS' likestillingspris,  HR Norges lederpris og Primus Motor-prisen. Hun var da prosjektdirektør i «Forsvarets relokalisering Gardermoen».

Hun var juryleder i en arkitektkonkurranse arrangert av Drammen kommune om forslag til en gangbro over Drammenselven. Juryen kåret til vinner et utkast som ble realisert som gangbroen «Ypsilon».

## Referanser


## Eksterne lenker
*
International Tsunami Museum

**International Tsunami Museum** er et lite museum i landsbyen Bang Niang midt i Khao Lak-området, noen km sør for Khuek Khak i kommunen Takua Pa, provinsen Phang Nga på vestkysten av Thailand. Museet minnes den sterke effekten tsunamien hadde her 26. desember 2004, da 5&nbsp;231 mennesker ble drept og 8&nbsp;457 skadet i Thailand, hvorav om lag 80 % av disse  i Khao Lak-området.

Museet består av en innendørs fotoutstilling på om lag 100 m², og en politibåt («P813») som ble skyllet inn på land av tsunamien, og strandet i et skogbryn 1–2&nbsp;km fra havet.

Ved politibåten er det satt opp en liten informasjonsstand med enkle kart, foto og tekst som beskriver hendelsesforløpet under tsunamien. Det selges en CD og en DVD med medie- og filmklipp, samt heftet «26.12.04 - Wrath of the Tsunami», som er et særtrykk i samarbeid mellom hovedstadsavisen The Nation og regionavisen The Phuket Gazette.

## Referanser
Edvard Fredin

**Edvard Fredin** (født 8. juni 1857 i Stockholm, død 27. juni 1889¹ i Södertälje) var en  svensk lyriker, dramatiker, skuespiller, teateranmelder og oversetter. Han var sykelig alt fra barndommen og gikk bare på skole de fem første årene, siden fikk han hjemmeundervisning. Allerede som barn skrev han dikt, og han ønsket å bli dikter. 

I 1884 gav han ut en samling med gjendiktninger fra forskjellige språk, *Skilda stämmor*, som ble svært godt mottatt.  

Fredin skrev den svenske teksten til *[[Marseillaisen]]* 1889 og er mest kjent for sin frie oversettelse av Alfred Tennysons dikt *Nyårsklockan* (*«Ring, klocka, ring»*, original Ring Out Wild Bells), som var med i hans samling fra 1884. Den svenske teksten finnes her: Nyårsklockan. Fredin er også kjent for diktsyklusen *«Vår Daniel»* om den svenske presten Daniel Buskovius som ble svensk nasjonalhelt etter å ha hærtatt Idre og Särna for den svenske kronen i 1644.

## Referanser


## Litteratur
* *Ny svensk historia, [[Oscar II]] och hans tid, 1872-1907*, Erik Lindorm 1936 s.245

## Eksterne lenker
* 
*
Massakren i Tel el Zaatar

**Massakren i Tel el Zaatar** skjedde den 12. august 1976 under den libanesiske borgerkrigen, i den palestinske flyktningleiren Tel el Zaatar i Libanon. Høyreorienterte kristne militser, ledet av falangistene, okkuperte flyktningleiren og skjøt og drepte et stort antall flyktninger.

## Hendelsesforløp
Det begynte med et beleiringsforsøk som varte i flere måneder, og den 12. august fikk militsene kontroll over flyktningleiren. Beleiringen tok såpass lang tid grunnet at innbyggerne fikk støtte fra Syria. Da kontrollen over leiren var et faktum, ble innbyggerne tvunget til å evakuere &mdash; eller etnisk renset &mdash; i retning av det muslimskstyrte området Vest-Beirut. Under evakueringen ble det hevdet flyktningene ha ha blitt skutt ned av militsene med maskingevær, og andre ble drept inne i leiren med skytevåpen, granater og kniver. Det ble også hevdet det fant sted et stort antall voldtekter. Leiren i seg selv ble fullstendig ødelagt.

## Reaksjoner
Massakren medførte kraftig kritikk mot Syria, både i den arabiske verden og internasjonalt. Det sies også at hendelsen bidro til den voksende sunnimuslimske disputten i det alawittstyrte landet. Som et resultat avsluttet Syria sitt motstandsarbeid mot PLO og LNM, og godtok Den arabiske ligas beslutning om å midlertidig avslutte borgerkrigen.

## Referanser


## Anbefalt litteratur
* William Harris, *Faces of Lebanon. Sects, Wars, and Global Extensions* (Markus Wiener Publishers, Princeton, USA 1996)
* Helena Cobban, *The Making of Modern Lebanon* (Hutchinson, London, UK 1985, ISBN 0091607914)
Torstein Kvamme

**Torstein Kvamme** (1893–1985) var en norsk bygningsingeniør og politiker (KrF). Han var stortingsrepresentant for Hordaland i tre perioder fra 1954 til 1965.

Han vokste opp på morsslektens gård Kvamme ved Oppheimsvatnet på Voss som sønn av lærer og gårdbruker Brynjulf Seim og hustru Sigvor Kvamme. Han hadde tolv søsken og vokste opp i en religiøs familie med sterkt engasjement for misjonssaken. Som voksen ble Kvamme selv formann i indremisjons- og santalmisjonslagene og sognerådet på Voss.

Han gikk Bergen Kunsthåndverksskole før han tok artium og studerte til ingeniør ved bygningslinjen ved NTH. Han arbeidet med elektrisitetsforsyning og jernbaneanlegg før han ble kommuneingeniør på Voss i 1926, noe han var frem til han avgikk med pensjon i 1963. I etterkrigstiden var han sjef for gjenoppbyggingen av brannområdene på Vossevangen, som ble bombet i 1940, samt sjef for planleggingen og utbyggingen av Hodnaberg kraftverk.

Kvamme var medlem av Voss kommunesyre fra 1932 og frem til okkupasjonen i 1940, fra 1938 som medlem av formannskapet, og tillitsmann i Voss Sparebank. Han var formann i Voss KrF fra partilaget ble stiftet i 1933 og frem til han ble stortingsmann i 1954; og formann i Hordaland KrF fra 1945 til 1958, så han fikk nyttiggjort sine administrative evner til å gjenreise partiapparatet etter krigen. Kvamme var innvalgt på Stortinget fra Hordaland fra 1954 til 1965, etter å ha vært vararepresentant siden 1945. Han var hele tiden sekretær i Stortingets skog-, vassdrags- og industrikomité, hvor elektrisitetsutbygging ble hans fanesak.

Kvamme ble utnevnt til ridder av 1. klasse av St. Olavs Orden i 1962.

## Referanser


## Eksterne lenker
*
French Open 1985

**French Open 1985** ble spilt på Roland Garros-stadion i Paris. French Open er en Grand Slam-turnering i tennis på grus. Mats Wilander vant singleturneringen for herrer og Chris Evert-Lloyd vant damefinalen over Martina Navrátilová. Navrátilová var i tre finaler, hun vant sammen med Pam Shriver damedoublen og mixeddouble i par med Heinz Günthardt. Herredoublen ble vunnet av Mark Edmondson og Kim Warwick. 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Al Ain internasjonale lufthavn

**Al Ain International Airport**  (arabisk: مطار العين الدولي) er en liten, men internasjonal flyplass i ørkenen. Flyplassen ligger i byen Al Ain, øst for Abu Dhabi i De forente arabiske emirater. Flyplassen har kun begrenset rutetrafikk i Midtøsten og til Pakistan, samt noe transitt chartertrafikk. Det er fullverdig taxfreeutsalg og en toetasjes ventehall med cafeteria og lounge.

Flyplassen stilles  blant annet til disposisjon som transitt- og mellomlandingsplass for etterfylling av fly i internasjonal charterturisme.

Al Ain er også base for noe øvings- og beredskapsaktivitet for Emiratenes flyvåpen.

## Selskaper og reisemål
*Aero Asia International (Karachi, Lahore, Peshawar)
*Air India (Kozhikode)
*Ariana Afghan Airlines (Kabul)
*EgyptAir (Kairo)
*Pakistan International Airlines (Karachi)
*Royal Jordanian (Amman)
*Shaheen Air International (Karachi, Peshawar)
*Sudan Airways (Khartoum)
Elista

**Elista** (russisk: Элиста́, kalmykisk: Элст – *Elst*) er hovedstad i Republikken Kalmykia i Russland. Den ligger 1200&nbsp;km sør-sørøst for Moskva. Innbyggertall: 103&nbsp;300 (est. 2005), 104&nbsp;254 (folketelling 2002).

Byen er kjent som et meget viktig sentrum innen sjakk. Store turneringer har vært avholdt i byen.

## Historie
Elista ble grunnlagt i 1865 som en mindre bosetning. I november 1920 ble Elista administrativt senter for Den kalmykiske autonome oblast. Innen tidlig på 1930-tallet var Elista forvandlet til en liten by ettersom kollektiviseringspolitikken til Josef Stalin tvang mange kalmyker til å oppgi sin tradisjonelle nomadiske livsstil til fordel for en fastboende og urban livsstil. I oktober 1935 ble Elista utnevnt som hovedstad i Den kalmykiske ASSR.

27. desember 1943, ble Den kalmykiske ASSR oppløst, og republikkens befolkning av etniske kalmyker ble tvangsdeportert til Sibir. Russere ble fraktet til Elista for å gjenbefolke byen, og navnet ble endret til *Stepnoj* (russisk: Степно́й). Byen het Stepnoj til 1957, da de overlevende etter deportasjonene ble tillatt å returnere fra sitt eksil.

## Severdigheter
Etter 1991 har byen vært karakterisert av det sakte forfallet til Sovjet-bygde institusjoner, og de store byggeprosjektene igangsatt av republikkens millionær-president Kirsan Iljumzjinov.

Byens sentrum har mange renoverte offentlige parker sentrert rundt hovedtorget, med statuer av både Lenin og Buddha. Øst for byen ligger «Olympialandsbyen» fra den 33. Sjakkolympiaden i 1998, lokalt kjent som «Sjakkbyen». Stedet har blant annet et utmerket museum av kalmykisk buddhistisk kunst, og den brukes også fra tid til annen som konferansesenter. 

Under sitt besøk i 1998, valgte Dalai Lama et sted vest for bysenteret for byggingen av et nytt buddhisttempel for byens innbyggere. Det ble åpnet i desember 2005.

## Næringsliv
Byen fungerer som forvaltnings-, utdannings- og handelssentrum. Industrielt er bare næringsmiddelbearbeiding av betydning.

## Transport
Elista har en mindre regional lufthavn, med ruter til Moskva og byer i Russlands sørlige region. 

Det går jernbanelinje fra Elista sørover til Stavropol, og veiforbindelser til Volgograd og Astrakhan. 

## Fotogalleri

Fil:Geden Sheddup Choikorling.jpg|Geden Sjeddup Tsjoikorling-klosteret 
Fil:Golden Temple Elista.jpg|Det gyldne tempel
Fil:Buddha Kalmykia.JPG|En Buddha i Elista
Fil:Shaxmaty2.jpg


## Eksterne lenker
*
Det folkedemokratiske partiet i Tadsjikistan

**Det folkedemokratiske partiet i Tadsjikistan** (Ҳизби халқии демократии Тоҷикистон – *Hizbi demokratī-khalqīi Tojikston*, forkortet **HDKT**) er et politisk parti i Tadsjikistan. 

HDKT er det største partiet i Tadsjikistan, og ledes av Emomalii Rahmon, Tadsjikistans nåværende president. Ved valget i 2005 fikk partiet 74&nbsp;% av stemmene og 52 av 63 seter i parlamentet. Dette var en framgang fra valget i 2000, da partiet fikk 64,9&nbsp;% av stemmene. 

I henhold til partiets partimanifest har PDPT som mål å skape en «uavhengig, demokratisk, sekulær, sosialt orientert og enhetlig stat med en stabil økonomi». Statuttene refererer også til «håp om å forbedre samfunnets velferd, beskytte borgernes interesser, uavhengig av deres sosiale status, nasjonalitet eller religiøse preferanser». Partiet står for en sekulær stat og et sekulært samfunn og blir også betraktet som tadsjikisk-nasjonalistisk, statistisk og autoritært.  

Hovedsetet ligger i «Enhetspalasset» i Dusjanbe. 

## Referanser


## Eksterne lenker
*
Zeppelinfjellet

**Zeppelinfjellet** er et fjell på Brøggerhalvøya, to km fra Ny-Ålesund på Spitsbergen. Zeppelinfjellet er 553 moh.

Norsk Polarinstitutt driver målestasjonen Zeppelinobservatoriet på Zeppelinfjellet sammen med NILU - Norsk institutt for luftforskning som er ansvarlig for den vitenskapelige virksomheten. Luftmålestasjonen ligger på 475 moh, ble åpnet i 1990 og kan nås fra Ny-Ålesund med en gondolbane.

Zeppelinfjellet har sitt navn etter den tyske offiseren og luftskipskonstruktøren Ferdinand von Zeppelin (1838–1917) som ledet en ekspedisjon til dette området i 1910 sammen med Hugo Hergesell.
Villa Angarano

**Villa Angarano** eller **Villa Angarano Bianchi Michiel** er en villa eller herskapsbolig i Bassano del Grappa i nordlige Italia. Den er en av villaene i Veneto som UNESCO i 1996 har satt på sin liste over verdensarven. Det er ikke mye som gjenstår av den villaen Andrea Palladio tegnet for sin gode venn Giacomo Angarano. Barchessaene er alt som ble bygget av det Palladio tegnet. Det sentrale huset er tegnet av Baldassarre Longhena. Palladio publiserte sin plan i boken *[[I Quattro Libri dell'Architettura]]*.

## Palladio

Palladios tegning viser hvordan arkitekten har tenkt to barchesser plassert som en U, med en hovedbygning som også strekker seg betydelig frem. Det er dokumentert at Giacomo bodde i en eksisterende bygning på stedet. Det er den sannsynlige grunnen til at barchessaene var det første som ble bygget. Arbeidet ble stoppet før det gamle huset skulle vært ombygget. Den ombyggingen skjedde senere, men da definitivt ikke etter Palladios tanker. 

Det er ikke kjent med sikkerhet når huset ble tegnet, men tradisjonen sier at det var på slutten av 1540-tallet. Det kan også ha vært rundt 1554 når Giacomo arvet sin bror Marcantonio. Han fikk et par år etter dette dessuten offentlige verv i Vicenza. Giacomo var en av Palladios nære venner og svært interessert i arkitektur. Palladio dediserte den første halvdelen av *[[I Quattro Libri dell'Architettura|Quattro Libri]]* til ham. Hans svigerdatter ble enke, og Giacomo måtte da betale hennes medgift tilbake. Dette ledet til økonomiske problemer og villaen ble solgt til den venetianske patrisieren Giovanni Forment.

## Referanser


## Eksterne lenker
* 

* Villa Angarano i quattro libri, Universitetsbiblioteket i Heidelberg (italiensk)
* CISA Centro Internazionale di Studi di Architettura Andrea Palladio (engelsk og italiensk)
Gorodovikovsk

**Gorodovikovsk** er en by i Republikken Kalmykia i Russland. Den ligger ved elva Basjantenon, 240&nbsp;km vest for Elista. Innbyggertall:  (est. 2005),  (folketelling 2002),  (folketelling 1989).

Den ble grunnlagt i 1872 som en kalmykisk bosetning kalt *Basjanta* (russisk: Башанта). Den fikk status som bymessig bosetning i 1938. I 1971 fikk den innvilget bystatus, og navnet ble endret til Gorodovikovsk etter den sovjetiske generalen Oka Gorodovikov, som var av kalmykisk herkomst, og som ble tildelt utmerkelsen Helt av Sovjetunionen.

## Fotnoter

## Referanser


## Eksterne lenker
*
Roda JC Kerkrade

**Roda JC Kerkrade** er en nederlandsk fotballklubb fra Kerkrade i Limburg som spiller i Eerste divisie. Klubben var uavbrutt i Eredivisie mellom 1973 og 2014, med en andreplass fra 1994/95 som beste resultat. Etter å ha rykket rett opp igjen fra Eerste divisie i 2015 rykket klubben igjen ned etter play-off i 2017/18–sesongen.

## Kjente spillere som har spilt for Roda
*  Pa-Modou Kah

## Referanser


## Eksterne lenker
* Hjemmeside
Bragernes skole

**Bragernes skole** er en barneskole som ligger på Bragernes i Drammen. Skolen har ca. 310 elever og rundt 45 ansatte. Skolen ligger i naturskjønne omgivelser. Rektor er Ellen Schau. Skolens visjon er «Vi vil trives – Vi vil lære – Vi vil stå sammen».

## Historie
Bragernes Skole ble opprinnelig etablert i 1741 som Bragernes Fattigskole, nedenfor gamle Bragernes kirke. Skolen flyttet deretter i 1781 til en bygning ovenfor den gamle torghallen, med hage opp mot Engene. Fra 1834 ble skolen tredelt da den fikk underavdelinger på Landfalløya og Brakerøya, men ble igjen samlet i 1860 som Bragernes borgerskole ved Kirkeplassen. Etter den store bybrannen i 1866 ble skolen flyttet til Nedre Storgate 26, i årene 1868–93. 29. august 1893 fikk skolen nye lokaler i Dronninggata like under Drammen Sykehus. I 1977 ble skolen revet grunnet utvidelse av Drammen sykehus. Skolen fikk da de nåværende lokalene i Lammers gate 40 på Løkkebergene. Lokalene ble allerede på 80-tallet utvidet for første gang, neste utvidelse skjedde på 90-tallet.

## Referanser


## Eksterne lenker
* https://www.drammen.kommune.no/tjenester/skole/skolene-i-drammen/bragernes-skole/
Astrid Sletbakk

**Astrid Sletbakk** (født 1941 i Narvik) er en norsk journalist og teaterkritiker.

Hun arbeidet i Morgenposten inntil avisen ble nedlagt i 1971, og har siden arbeidet i VG. Hun mottok Dalgards kritikarpris for 2008. Ved overrekkelsen ble det sagt at «Hennes stringente og innsiktsfulle anmeldelser nyter stor respekt i teaterverdenen».

## Referanser
Lagan (by)

**Lagan** (russisk: Лагань) er en by i Republikken Kalmykia i Russland. Den ligger noen få kilometer fra Det kaspiske hav. Innbyggertall: 14&nbsp;345 (folketelling 2002).

Den ble grunnlagt i 1870. Bystatus ble innvilget i 1963. Frem til 1991 het byen *Kaspijskij*.

## Referanser